== Struktur ==
=== Flydende mosaik-modellen ===
Ifølge den såkaldte flydende mosaik-model foreslået af de amerikanske forskere [[Seymour Jonathan Singer]] og [[Garth L. Nicolson]] i 1972 kan biologiske membraner opfattes som en todimensionel væske, hvori en stor mængde lipider og proteiner flyder rundt mere eller mindre frit.<ref>{{cite journal |author=Singer SJ, Nicolson GL |title=The fluid mosaic model of the structure of cell membranes |journal=Science |volume=175 |issue=4023 |pages=720–31 |date=februar 1972 |pmid=4333397 |url=http://www.sciencemag.org/cgi/content/abstract/175/4023/720 |doi=10.1126/science.175.4023.720}} {{en sprog}}</ref> Vekselvirkninger mellem indlejrede [[membranprotein]]er og [[lipid|membranlipider]] giver anledning til protein-lipid-klynger, der bevæger sig rundt eller ”flyder” lateralt mellem hinanden – en flydende mosaik. Cellemembranens fluiditet afhænger af dens bestanddele og [[temperatur]]. Den store mængde proteiner i cellemembranen giver membranen en vis grad af struktur ved f.eks. at danne protein-protein-komplekser og "lipid rafts" (specialiserede mikrodomæner<ref>Alberts, Bruce, [[et al.]] ''Molecular Biology of the Cell'', 5. udgave, p. 625. [[USA]]: Garland Science, 2008. {{ISBN|978-0-8153-4106-2}}. {{en sprog}}</ref> i cellemembranen indeholdende store mængder membranproteiner, [[kolesterol]] og en type lipider kaldt [[glykosphingolipid]]er).<ref name="Alberts790">Alberts, Bruce, et al. ''Molecular Biology of the Cell'', 5. udgave, p. 790. [[USA]]: Garland Science, 2008. {{ISBN|978-0-8153-4106-2}}. {{en sprog}}</ref>
Fysik Videnskab Naturvidenskab